**Jukka Pekka Laamanen** (s. 4. lokakuuta 1976 Savonlinna) on suomalainen entinen jääkiekkoilija, joka pelasi SM-liigan runkosarjassa 644 ottelua. Hän voitti urallaan kolme Suomenmestaruutta, SM-hopeaa ja kaksi SM-pronssia. Hän pelasi yhdet maailmanmestaruuskilpailut ja voitti niistä MM-hopeaa. Pelipaikaltaan hän oli puolustaja.

Ura
---

### Seuraura

Laamanen nousi 17-vuotiaana SaPKon miesten I-divisioona-joukkueeseen kaudella 1994–1995. Kaudella 1995–1996 Laamanen pääsi yrittämään SM-liigaan, kun hän pelasi JyP HT:ssa. Tämä jäi kuitenkin vain vuoden pestiksi ja seuraavat viisi kautta Laamanen pelasi pääasiassa I-divisioonassa ja sen korvanneessa Mestiksessä SaPKossa, Hermeksessä ja Jukureissa. Kaudella 1999–2000 hän käväisi myös liigassa Tapparassa ja kaudella 2000–2001 Ilveksessä. Ilveksessä hänen kautensa meni pilalle loukkaantumisen takia.

Kaudella 2001–2002 Laamanen teki läpimurtonsa SM-liigassa, kun pääsi isoon rooliin Ässissä hyökkäävänä puolustajana tehden 29 pistettä. Kaudeksi 2002–2003 Laamanen palasi Ilvekseen, jossa kausi kuitenkin oli joukkueelle ja Laamaselle vaikea. Ilves jäi liigan viimeiseksi ja Laamasen peliin vaikuttivat henkilökohtaiset asiat, kun ennen kauden alkua hänen vaimonsa synnytti kaksostytöt keskosina kolme kuukautta etuajassa, ja olivat pitkään teho-osastolla.

Toinen Ilves-kausi oli parempi, mutta kaudeksi 2004–2005 Laamanen halusi päästä pois Tampereelta. Hän siirtyi HPK:oon, joka oli jo aiemmin ollut kiinnostunut Laamasesta. Ensimmäinen HPK-kausi toi SM-pronssia ja toinen kausi Suomen-mestaruuden. Kaudella 2005–2006 SM-kullan lisäksi Laamanen valittiin kauden päätteeksi SM-liigan tähdistökentälliseen oltuaan sekä runkosarjassa että pudotuspeleissä liigan toiseksi tehokkain puolustaja.

Laamanen Kärppien paidassa kolmanteen peräkkäiseen Suomenmestaruuteen päättyneellä kaudellaan 2007–2008.Kaudeksi 2006–2007 Laamanen siirtyi Kärppiin, jossa pelasi kaksi kautta, jotka päättyivät molemmat mestaruuteen. Ensimmäisellä Kärpät-kaudellaan Laamanen teki 36 pistettä, jolla sivusi yhden kauden piste-ennätystään. Kaudella 2007–2008 Laamanen palkittiin joulukuun parhaana pelaajana tehtyään yhdeksessä pelissä tehot 3+5.

Keväällä 2008 Laamanen teki neljän vuoden sopimuksen HPK:n kanssa. Laamanen pelasi sopimuskautensa loppuun HPK:ssa ja oli kaudella 2009–2010 mukana voittamassa hopeaa. Huhtikuussa 2012 Laamanen ilmoitti lopettavansa pelaajauransa.

### Maajoukkueura

Nuorten maajoukkueessa Laamanen pelasi ensimmäiset maaottelunsa. Hän pelasi myös nuorten MM-kilpailuissa vuonna 1996.

Ensimmäisen kerran miesten maaotteluiden Laamanen valittiin keväällä 2002, kun hän pääsi mukaan Venäjää vastaan käytyihin kahteen harjoitusotteluun. Laamanen valittiin edustamaan Suomea MM-kilpailuihin 2007. Hänen kisapassiaan ei kuitenkaan leimattu vasta kuin välisarjan viimeiseen otteluun Ruotsia vastaan Tuukka Mäntylän loukkaannuttua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1994–1995 | SaPKo | I-divisioona | 40 | 8 | 11 | 19 | 28 | 8 | 2 | 2 | 4 | 12 |
| 1995–1996 | Diskos | I-divisioona | 1 | 0 | 1 | 1 | 2 | – | – | – | – | – |  |  |  |  |  |  | JMM | 6 | 0 | 2 | 2 | 2 |
|  | JYP | SM-liiga | 36 | 1 | 1 | 2 | 34 | – | – | – | – | – |
| 1996–1997 | SaPKo | I-divisioona | 43 | 5 | 31 | 36 | 72 | – | – | – | – | – |
| 1997–1998 | SaPKo | I-divisioona | 34 | 6 | 15 | 21 | 59 | – | – | – | – | – |
| 1998–1999 | SaPKo | I-divisioona | 46 | 6 | 26 | 32 | 82 | – | – | – | – | – |
| 1999–2000 | Tappara | SM-liiga | 5 | 0 | 1 | 1 | 2 | – | – | – | – | – |
|  | Hermes | I-divisioona | 10 | 0 | 5 | 5 | 20 | 3 | 0 | 0 | 0 | 4 |
| 2000–2001 | Jukurit | Mestis | 31 | 5 | 20 | 25 | 46 | – | – | – | – | – |
|  | Ilves | SM-liiga | 2 | 0 | 0 | 0 | 2 | – | – | – | – | – |
| 2001–2002 | Ässät | SM-liiga | 53 | 8 | 21 | 29 | 72 | – | – | – | – | – |
| 2002–2003 | Ilves | SM-liiga | 55 | 7 | 14 | 21 | 72 | – | – | – | – | – |
| 2003–2004 | Ilves | SM-liiga | 56 | 10 | 11 | 21 | 52 | 7 | 0 | 2 | 2 | 12 |
| 2004–2005 | HPK | SM-liiga | 55 | 15 | 21 | 36 | 88 | 10 | 1 | 4 | 5 | 8 |
| 2005–2006 | HPK | SM-liiga | 55 | 13 | 19 | 32 | 86 | 12 | 5 | 3 | 8 | 12 | Kanada-malja | Ykköstähdistö |
| 2006–2007 | Kärpät | SM-liiga | 55 | 10 | 26 | 36 | 96 | 9 | 0 | 4 | 4 | 12 | Kanada-malja |  |  |  |  |  | MM | 4 | 0 | 1 | 1 | 4 |
| 2007–2008 | Kärpät | SM-liiga | 52 | 10 | 20 | 30 | 62 | 15 | 1 | 7 | 8 | 10 | Kanada-malja |
| 2008–2009 | HPK | SM-liiga | 52 | 9 | 15 | 24 | 80 | 2 | 0 | 1 | 1 | 6 |
| 2009–2010 | HPK | SM-liiga | 58 | 12 | 19 | 31 | 84 | 17 | 1 | 7 | 8 | 18 |
| 2010–2011 | HPK | SM-liiga | 53 | 10 | 16 | 26 | 32 | 2 | 1 | 0 | 1 | 2 |
| 2011–2012 | HPK | SM-liiga | 57 | 7 | 16 | 23 | 50 | – | – | – | – | – |
| 14 kautta | yhteensä | SM-liiga | 644 | 112 | 200 | 312 | 812 | 74 | 9 | 28 | 37 | 80 |

Lähteet
-------

1. 1 2 3 4  Liljaniemi, Matti: Kiekkokiertolaisen tähtihetket *jatkoaika.com*.  19. joulukuuta 2004. Jatkoaika. Viitattu 29. huhtikuuta 2008.
2. ↑  Ässät julkisti ensi kauden joukkueensa  3. toukokuuta 2001. YLE. Viitattu 29. huhtikuuta 2008.
3. ↑  Laamanen ja maalivahti Suomalainen Kärppiin  7. kesäkuuta 2006. YLE. Viitattu 29. huhtikuuta 2008.
4. ↑  Jukka-Pekka Laamanen – player profile and career stats *eurohockey.net*. Viitattu 29. huhtikuuta 2008. (englanniksi)
5. ↑  Laamanen ja Joensuu SM-liigan joulukuun palkitut *jatkoaika.com*.  2. tammikuuta 2008. Jatkoaika. Viitattu 29. huhtikuuta 2008.
6. ↑  Jukka Laamanen jättää liigakaukalot *sm-liiga.fi*.  16. huhtikuuta 2012. SM-liiga.  Arkistoitu 19.4.2012. Viitattu 16. huhtikuuta 2012.
7. ↑  Laamanen ja maalivahti Suomalainen Kärppiin  4. huhtikuuta 2002. YLE. Viitattu 29. huhtikuuta 2008.
8. ↑  Ruotsi voitti Leijonat helpolla maalilla  6. toukokuuta 2007. MTV3. Viitattu 29. huhtikuuta 2008.

Aiheesta muualla
----------------

* Jukka Laamanen Jatkoaika.comissa (Internet Archive)
* Jukka Laamanen Eurohockey-sivustolla (englanniksi)
* Jukka Laamanen The Internet Hockey Databasessa (englanniksi)
* Jukka Laamanen *Elite Prospects*. Everysport Media Group AB.  (englanniksi)

Suomen joukkue – Jääkiekon MM-kilpailut 2007
3 Nummelin (**A**) |
4 Koistinen |
5 Kukkonen |
7 Berg |
9 Koivu |
10 Bergenheim |
15 T. Ruutu |
16 Peltonen (**C**) |
18 Mäntylä |
20 Miettinen |
22 Pyörälä |
24 Viuhkola |
25 Hentunen |
26 Lehtinen |
27 Pärssinen |
30 Norrena |
32 Lehtonen |
33 Saravo |
34 Söderholm |
35 Wallinheimo |
37 J. Ruutu (**A**) |
39 Kapanen |
41 Kontiola |
44 Laamanen |
71 Kallio |
Valmentaja Doug Shedden